Han blev født  på Westensee , der ejedes af hans fader, [[landråd]] Friedrich August von Qualen (1747-1805); moderen var Magdalena Wilhelmina Karolina f. von Rumohr. Qualen blev allerede [[kadet]] [[1789]], og hans militære løbebane udviklede sig nu som følger: [[Fændrik]] [[1795]], [[sekondløjtnant]] [[1800]], [[premierløjtnant]] [[1803]], [[Kaptajn (militær)|stabskaptajn]] ved 3. jyske Regiment og [[adjudant]] hos [[Frederik 6.|kronprins Frederik]] [[1807]], adjoint i Generalstaben [[1808]], divisionsadjudant [[1809]], [[major]] [[1812]] og samtidig overadjudant, i hvilken egenskab han skal have ledsaget kong Frederik VI til [[Wien]], og endelig [[1818]] [[oberstløjtnant]]; men året efter måtte han af helbredshensyn tage sin afsked med titel af [[oberst]] og ansattes derpå som gesandt ved det oldenborgske hof. I Eutin forblev Qualen, der havde fået [[kammerherre]]nøglen i [[1814]] og [[Dannebrogordenen|Kommandørkorset]] [[1826]], lige til at hans liv fik en brat afslutning 21. februar 1830, da han fandtes myrdet i sin have, hvor han som sædvanlig var gået en aftentur. Denne forbrydelse vakte stor opsigt, men uagtet flere personer sigtedes for at have udøvet den, lykkedes det ingen sinde at få den opklaret; kun ét syntes at være givet, nemlig at der ikke forelå et rovmord.
Personbillede_savnes Historie Død Kriminalitet